Povratak Flekice

**Članak**

**Galerija**

**Scenarij**

**Povratak Flekice** epizoda je jedanaeste sezone serije "Spužva Bob Skockani". U ovoj epizodi, Šime Josip Plankton koristi štenad svoje amebe Flekice kako bi ukrao tajnu formulu rakburgera.

## Likovi

* Spužva Bob Skockani
* Šime Josip Plankton
* Karla Plankton
* Eugen Kliještić
* Kalamarko Kraković
* Flekičina djeca
	+ Stjepan
	+ Karla (ameba)
	+ Vinko
	+ Štene za demoliranje
	+ Akrobatsko štene
	+ Štene komičar
	+ Identični blizanci
* Gospođa Pufnić
* Građani Bikini Doline
	+ Franjo
	+ Tvrtko
	+ Darko

## Radnja

Šime Josip Plankton traži svoju amebu Flekicu po Prijateljskoj kantici. Napokon je pronalazi, ali izgleda veća nego inače. Karla misli da ju Plankton previše hrani, pa je Plankton stavlja na rendgen da dokaže da to nije istinito, samo da otkrije da je Flekica trudna! Plankton je izbezumljen i mrmlja da je mislio da je Flekica muško, ali Karla mu objašnjava da to za amebe nije važno i da se one razmnožavaju kad nađu okoliš bogat hranom. Flekica rađa tisuće štenaca, a Karla i Plankton su oduševljeni. Karli pada sustav zbog "slatkog preopterećenja" i onesvijesti se, a štenci za to vrijeme unište Planktonov laboratorij pa ih se on odluči riješiti.

Spužva Bob veselo šeta Bikini Dolinom i slučajno nailazi na posebnu ponudu Prijateljske kantice u kojoj se nude besplatni štenci u zamjenu za splačine. Spužva Bob odluči pomoći Planktonu udomiti štence i uzima štand ispred Bagatela marketa. Plankton uspije samo otjerati kupce od sebe, ali Spužva Bob uspije prodati pet štenaca oduševljenim kupcima. Međutim, za nove vlasnike amebe stvari ne idu kako su planirali. Štene u kući gospođe Pufnić uzrokuje nered nakon što ostane samo.

Štenci dolaze u Prijateljsku kanticu i donose Planktonu razne dragocjenosti koje su ukrali svojim vlasnicima. Plankton se isprva naljuti, ali onda shvaća da bi mu štenci mogli pomoći da ukrade tajnu formulu. Odlučuje trenirati štence, ali Karla je još u nesvijesti pa pozove Spužva Boba u pomoć. Nakon nekoliko sati napornog rada Plankton zatoči Spužvu Boba u nosiljci i objasni mu plan krađe tajne formule. Spužva Bob ga upozorava da plan neće upaliti, ne znajući da su štenci cijelo to vrijeme krali tajnu formulu.

Dok Plankton pokušava otvoriti bocu s formulom, Spužva Bob baca desno oko na Karlu i ruši je na pod. Nakon što Plankton zabrinuto pojuri k njoj, Spužva Bob poprimi oblik amebe i nagovori štence da ga oslobode. Baš kad je Plankton krenuo natrag prema tajnoj formuli, Spužva Bob ju je uzeo i bacio hranu za amebe na Planktona. Amebe se naglo povećavaju i unište Prijateljsku kanticu, a tajna formula se otkotrlja do Patrika koji je vrati g. Kliještiću. Karla se budi iz nesvijesti i ponovno se oduševljava štencima.

## Zanimljivosti

### Činjenice

* Ovo je prvo Flekičino pojavljivanje nakon epizode "Planktonov ljubimac".
* Na fotografijama u kući gđe Pufnić mogu se vidjeti g. Kliještić i njezin puž.
* Ovo je peta epizoda u kojoj se Patrik ponaša kao kućni ljubimac. Prve su četiri "Slavkovo dotjerivanje", "Zalogajčići", "Slavkova nova igračka" i "Planktonov ljubimac".

### Kulturne poveznice

* Zvuk koji proizvodi Karla tijekom ponovnog pokretanja istovjetan je nekim zvukovima iz Macintosha.

### Ponavljajuće šale

* Štenci uzrokuju kaos po gradu.

*Za uređivanje galerije, kliknite ovdje.*

Povratak Flekice/Galerija

*Za uređivanje scenarija, kliknite ovdje.*

Povratak Flekice/Scenarij